Ի սեր Աստծո, սա ի՞նչ է: Ինչպես կարող է պետական իշխանության առաջին դեմքը, ով վերջին հաշվով ընտրվել է այդ պաշտոնում երկրի բարձրագույն օրենսդիր մարմնի՝ խորհրդարանի կողմից, հայտարարի, որ չկա պետություն, չկան իշխանության մարմիններ ու ինստիտուտներ: Նրա ասացը փաստացի դա է: Ըստ վարչապետի կա իշխանության մեկ մարմին, որը պետք է որոշում կայացնի. հրապարակում հավաքված ժողովուրդը: Սրանից հետեւում է, թե Հանրապետության հրապարակում գտնվում է ամբողջ ազգը, ողջ հայ ժողովուրդը տեղավորվել է այդ հրապարակում և միաձայն հաստատում է վարչապետի ամեն ասածը: Իհարկե, այդպես չէ, դա հայ ժողովդրի մի հատվածն է, որը սատարում է նոր իշխանություններին և վարչապետն էլ, ով ասում է, թե Հայաստանում իշխանությունը պատկանում է ժողովրդին, փաստացի նկատի ունի այդքան մարդու: Հարգելի վարչապետ, եթե մարզահամարգային համալիրում Արմենչիկի համերգն անցնում է լեփ-լեցուն դահլիճում, դա դեռ չի նշանակում, որ ամբողջ ազգը Արմենչիկ է սիրում ու լսում: